section_heading: Životopis
paragraph_text: Vladimir Ruždjak maturirao je na Nadbiskupskoj klasičnoj gimnaziji u Zagrebu. Sudirao pjevanje na Muzičkoj akademiji u Zagrebu u razredu znamenitoga hrvatskoga pjevačkoga pedagoga Milana Reizera i već kao diplomant debitirao 1946. u Operi Hrvatskoga narodnog kazališta. Četrdesetgodišnju karijeru s više od 2500 nastupa dijelio je između Zagreba i Hamburga. U Zagrebačkoj se operi isticao kao pjevač belkanta. Njegove kreacije Verdijevih Rigoletta, Germonta u Traviati, Pose u Don Carlosu, Lune u Trubaduru, Renata u Krabuljnome plesu i Amonasra u Aidi (u svijetu je pjevao i Don Carlosa u Moći sudbine), Jevgenija Onjegina Čajkovskog, Valentina u Faustu, Figara u Seviljskom brijaču i Grofa u Figarovu piru ulaze u vrh hrvatske glazbene reprodukcije, a njegov Nikola Šubić Zrinjski postao je pojmom.<ref>MH - Marija Barbieri: »Hrvatski operni pjevači 1945-2002.«